હવે, વડાપ્રધાન નરેન્‍દ્રભાઇ મોદીએ રાજદ્વારી સંબંધોના નવા અધ્‍યાયની શરૂઆત કરતાની સાથેજ પાકિસ્‍તાન સાથે આવા મહત્‍વના પ્રશ્‍નોને ઉકેલવા મંત્રણાઓ શરૂ કરી હતી. મુખ્‍યમંત્રી આનંદીબેન પટેલે પણ માછીમારોની બોટોના મુદે્ વડાપ્રધાન સાથે ચર્ચા કરી હતી. તેના પરિણામ સ્‍વરૂપ આ ૫૭ બોટો પાકિસ્‍તાન દ્વારા છોડવામાં આવી છે. તેને આંતરરાષ્‍ટ્રીય જળસીમાએથી પોરબંદર સુધી લાવવાનો ખર્ચ પણ સરકારે ઉઠાવ્‍યો છે. એટલુંજ નહીં તેનો રિપેરીંગ ખર્ચ પણ સરકારે ભોગવ્‍યો છે. આ બોટ માછીમારોને પરત મળતાં તેનું ગુજરાન નિયમિત ચાલશે.